**Projektas**

**KLAIPĖDOS RAJONO SAVIVALDYBĖS TARYBA**

**SPRENDIMAS**

**DĖL KLAIPĖDOS RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T11-415 „DĖL viešosios įstaigos Klaipėdos rajono savivaldybės gargždų PIRMINĖS SVEIKOS PRIEŽIŪROS CENTRO valdymo struktūros ir pareigybių sąrašo patvirtinimo“ PAKEITIMO**

2023 m. rugpjūčio d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu, Lietuvos Respublikos sveikatos priežiūros įstaigų įstatymo 28 straipsnio 10 punktu, viešosios įstaigos Klaipėdos rajono savivaldybės Gargždų pirminės sveikatos priežiūros centro įstatų, patvirtintų Klaipėdos rajono savivaldybės tarybos 2020 m. gruodžio 17 d. sprendimu Nr. T11-437 „Dėl viešosios įstaigos Klaipėdos rajono savivaldybės Gargždų pirminės sveikatos priežiūros centro įstatų patvirtinimo”, 34.14 papunkčiu, nusprendžia:

1. Pakeisti Gargždų pirminės sveikatos priežiūros centro pareigybių sąrašą, patvirtintą Klaipėdos rajono savivaldybės tarybos 2022 m. gruodžio 22 d. sprendimo Nr. T11-415 „Dėl viešosios įstaigos Klaipėdos rajono savivaldybės Gargždų pirminės sveikatos priežiūros centro valdymo struktūros ir pareigybių sąrašo patvirtinimo“ 2 punktu, ir jį išdėstyti nauja redakcija (pridedama).

2. Šis sprendimas įsigalioja nuo 2023 m. rugsėjo 1 d.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: Savivaldybės meras B. Markauskas

PARENGĖ: L. Kručiuvienė

SUDERINTA:

K. Kumpytė

J. Papievienė

D. Beliokaitė

V. Matulaitytė

S. Karbauskas

V. Butkus

B. Markauskas

**AIŠKINAMASIS RAŠTAS**

**DĖL TARYBOS SPRENDIMO „DĖL KLAIPĖDOS RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T11-415 „DĖL VIEŠOSIOS ĮSTAIGOS KLAIPĖDOS RAJONO SAVIVALDYBĖS GARGŽDŲ PIRMINĖS SVEIKOS PRIEŽIŪROS CENTRO VALDYMO STRUKTŪROS IR PAREIGYBIŲ SĄRAŠO PATVIRTINIMO“ PAKEITIMO“ PROJEKTO**

2023-08-16

**1. Parengto sprendimo projekto tikslai, uždaviniai (ko sprendimo projektu norima pasiekti):** sprendimo tikslas – pakeisti Gargždų pirminės sveikatos priežiūros centro pareigybių sąrašą.

**2. Kaip šiuo metu yra teisiškai reglamentuojami projekte aptariami klausimai:** Lietuvos Respublikos vietos savivaldos įstatymo 15 straipsnio 4 dalis numato, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai. Lietuvos Respublikos viešųjų įstaigų įstatymo 10 straipsnio 1 dalies 16 punktas nurodo, kad visuotinis dalininkų susirinkimas sprendžia kitus šiame įstatyme ir viešosios įstaigos įstatuose visuotinio dalininkų susirinkimo kompetencijai priskirtus klausimus. Lietuvos Respublikos sveikatos priežiūros įstaigų 28 straipsnio 10 punkte įtvirtinta nuostata, kad LNSS viešosios įstaigos savininko (dalininkų) kompetencijai priklauso turėti kitokių teisių ir pareigų, jei jos neprieštarauja įstatymams. Gargždų pirminės sveikatos priežiūros centro įstatų, patvirtintų Klaipėdos rajono savivaldybės tarybos 2020 m. gruodžio 17 d. sprendimu Nr. T11-437 „Dėl viešosios įstaigos Klaipėdos rajono savivaldybės Gargždų pirminės sveikatos priežiūros centro įstatų patvirtinimo”, 34.14 papunktis numato, kad visuotinis dalininkų susirinkimas priima sprendimą dėl įstaigos valdymo struktūros ir pareigybių sąrašo tvirtinimo.

**3. Kokios siūlomos naujos teisinio reguliavimo nuostatos ir kokių teigiamų rezultatų laukiama:** pritarus sprendimo projektui, bus įgyvendinta savininko teisė ir pareiga tvirtinti įstaigos struktūrą ir pareigybių sąrašą.

**4. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:** neigiamų pasekmių nenumatoma.

**5. Ar sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus:** neprieštarauja lygių galimybių įstatymui ir atitinka lygių galimybių principus.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimą**: nėra.

**7. Projekto rengimo metu gauti specialistų vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne):** nėra.

**8. Sprendimo įgyvendinimui reikalingos lėšos (ekonominiai apskaičiavimai), finansavimo šaltiniai:** nereikalingos.

**9. Kiti, autoriaus nuomone, reikalingi pagrindimai ir paaiškinimai:** gautas Gargždų pirminės sveikatos priežiūros centro raštas Nr. SD-37 su motyvuotu prašymu pakeisti (atnaujinti) Gargždų pirminės sveikatos priežiūros centro pareigybių sąrašą. Šiuo pakeitimu bus patikslinti pareigybių pavadinimai, pagal teisės aktuose paslaugų reikalavimuose nurodytus pareigybių pavadinimus. Taip pat bus papildytas sąrašas naujomis pareigybėmis, kurios yra būtinos paslaugų plėtrai ir esamų paslaugų kokybės užtikrinimui.

**10. Sprendimo projekto iniciatoriai (institucija, asmenys ar piliečių įgalioti atstovai) ir rengėjai:** inicijuoja Gargždų pirminės sveikatos priežiūros centras irSveikatos ir socialinės apsaugos skyrius, rengėja sveikatos ir socialinės apsaugos skyriaus patarėja Lina Kručiuvienė.

Sveikatos ir socialinės apsaugos skyriaus patarėja L. Kručiuvienė